Coronavirus în lume: 9.2 milioane de îmbolnăviri cu COVID-19, 475.000 de decese și aproximativ 5 milioane de vindecări.
Cazurile de îmbolnăviri cu COVID-19 au ajuns la un număr de aproape 9,2 milioane, în timp ce numărul deceselor este de aproximativ 475.000. Numărul vindecărilor se apropie de 5 milioane. China a înregistrat 22 de cazuri noi de coronavirus. Femeile depistate cu COVID-19, care fac tratament cu metformină, o substanţă administrată bolnavilor de diabet, pot avea un risc mai mic de a muri.
Numărul cazurilor de coronavirus din lume a ajuns la aproape 9,2 milioane, iar cel al deceselor raportate la aproximativ 475.000. Bilanțul celor declarați vindecați se apropie de 5 milioane, potrivit centralizării de pe Worldometers.info.China: 22 de îmbolnăviri noi cu COVID-19La numai o zi după ce un purtător de cuvânt al Guvernului din China a declarat că Beijingul este departe de a fi ținta unui focar de infecție, datorită măsurilor de izolare care încetinesc apariția cazurilor noi, China a raportat 22 de îmbolnăviri de coronavirus, relatează Associated Press.Din cele 22 de cazuri COVID-19, 13 au fost identificate în Beijing, iar 9 dintre ele reprezintă cazuri de cetățeni chinezi care au călătorit în afara granițelor și au intrat în țară fiind purtători de coronavirus.Din cei 9 bolnavi de COVID-19, 7 dintre ei au ajuns în Lanzhou, capitala provinciei Gansu, venind din Riad, Arabia Saudită, conform unei notificări trimise de Guvernul provinciei.Comisia Națională de Sănătate nu a raportat noi decese.Un medicament destinat diabetului poate scădea riscul de deces în cazul femeilor depistate cu COVID-19Femeile care fac tratament cu metformină, o substanţă des administrată bolnavilor de diabet, pot avea un risc mai mic de a muri după ce au fost infectate cu noul coronavirus, arată un studiu publicat sâmbătă şi citat de Reuters.Studiul realizat în Statele Unite a fost făcut pe 6.200 de adulţi cu diabet sau obezitate, infectaţi cu noul coronavirus.Concluzia a fost că în rândul femeilor, cele care făceau tratament cu metformină, rata de deces a fost mai redusă.